## Endring siden forrige versjon

Ingen endringer

## Hensikt

Sikre at pasienten får optimal tromboseprofylakse ved keisersnitt.

## Målgruppe

Medarbeidere ved fødeavdelingen og intensiv/postoperativ seksjon i Sykehuset Østfold (SØ)

## Fremgangsmåte

Generelt

* Gravide som blir forløst med keisersnitt har økt risiko for tromboemboliske komplikasjoner.
* Hos pasienter som bruker lavmolekulært Heparin forut for sectio, må det gå minst 10 timer fra siste dose lavmolekulært Heparin (Fragmin® 5000 IE x 1 eller Klexane®40 mg x 1) til spinal/epiduaral anestesi kan anlegges, og minst 24 timer ved høyere doser.

Arbeidsprosess

* Lavmolekulært Heparin (Fragmin® 5000 IE x 1 eller Klexane®40 mg x 1) brukes som post operativ tromboseprofylakse til alle sectiopasienter til full mobilisering (vanligvis totalt 5 dager). Forlenget profylakse og/eller økt dose til høyrisikopasienter, se [Tromboemboliske komplikasjoner](https://kvalitet.so-hf.no/docs/pub/dok13700.htm).
* Injiseres subcutant.
* Ved epidural fjernes EDA-kateteret fortrinnsvis på operasjonsstuen eller post operativ seksjon rett etter sectio.

Dosering og tidspunkt for injeksjon av lavmolekulært Heparin etter sectio:

1. dose: Lavmolekulært Heparin gis 6 timer postoperativt etter sectio i spinal eller narkose, eller 6 timer etter fjerning av epiduralkateter.

2. dose: Lavmolekulært Heparin gis tidligst 12 timer og senest 36 timer etter 1.dose. Tilpass 2. dose best mulig til kveldsdosering.

3. dose: Lavmolekulært Heparin gis kl 20:00 etterfølgende kveld.

4. og senere doser: Lavmolekulært Heparin daglig kl. 20:00.

* Unntak: Pasienter med HELLP eller koagulopatier: Tidspunkt og dosering av Fragmin® /Klexane® samt tidspunkt for fjerning av evt EDA kateter etter vurdering av lege (gynekolog/anestesilege).
* Dersom Fragmin® /Klexane® er gitt før EDA-kateteret er fjernet, må det gå minst 10 timer fra Fragmin®/ Klexane® er satt til EDA-kateteret kan fjernes.

Dokumenter i elektronisk kurve/Metavision.

#### Referanser

|  |  |
| --- | --- |
| [A4.2/3.1.2-84](https://kvalitet.so-hf.no/docs/pub/dok13700.htm) | [Tromboemboliske komplikasjoner](https://kvalitet.so-hf.no/docs/pub/dok13700.htm) |

|  |
| --- |
|   |

#### Vedlegg

|  |  |
| --- | --- |
|   |   |

#### Andre kilder/litteraturliste

**Slutt på Prosedyre**